Legal Document

Category: 725

Text:
18. ΒΑΣΙΛΙΚΟΝ ΔΙΑΤΑΓΜΑ υπ' αριθ. 559 της 14/25 Σεπτ. 1963 (ΦΕΚ Α' 152) Περί προσόντων, αποδοχών, εξόδων κινήσεως κλπ. του παρά τω Εποπτικώ Συμβουλίω του Εθνικού Οργανισμού Καπνού Ελεγκτού. Έχοντες υπ' όψει τας διατάξεις : α)του άρθρ. 22 του Ν.Δ.3758/1957 «περί ιδρύσεως Εθνικού Οργανισμού Καπνού», β)την υπ' αριθ. 68/1963 γνωμοδότησιν του ΑΣΔΥ και γ)την υπ’ αριθ.556/1963 γνωμοδότησιν του Συμβουλίου Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Σελ. 740,02(α) 227-048 Άρθρ.1.-1.Η υπό του άρθρ. 22 του Ν.Δ. 3758/1957 «περί ιδρύσεως Εθνικού Οργανισμού Καπνού» προβλεπομένη θέσις Ελεγκτού ορίζεται επί βαθμώ 4ω 2ω της Α' Κατηγορίας. 2.Ως Ελεγκτής διορίζεται επί τω εισαγωγικώ βαθμώ 4ω ο κεκτημένος: α)Πτυχίον Νομικής Σχολής ή Ανωτάτης Σχολής Οικονομικών και Εμπορικών Επιστημών. β)Ελεγκτικήν πείραν αποδεικνυομένην εκ δεκαετούς τουλάχιστον ασκήσεως συναφών καθηκόντων εις ανάλογον θέσιν παρά Δημοσία Οικονομική Υπηρεσία ή Οικονομικώ ή Τραπεζιτικώ Οργανισμώ. γ)Τα υπό των άρθρ. 13, 14, 15, 16 παρ. 2, 3, 4 και 5, 17, 18, 19 και 20 του Νόμ. 1811/1951 ως ετροποποιήθησαν και συνεπληρώθησαν όσον αφορά εις τους υπαλλήλους των Ν.Π.Δ.Δ. δια του άρθρ. 1 του από 24/31.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου» προβλεπόμενα προσόντα διορισμού και ηλικίαν ουχί ανωτέραν των πεντήκοντα πέντε ετών. 3.Ο Ελεγκτής προσλαμβάνεται άνευ διαγωνισμού δι' αποφάσεως του Εποπτικού Συμβουλίου του Ε.Ο.Κ. καθοριζομένης της διαδικασίας ελέγχου των τυπικών και ουσιαστικών προσόντων των υποψηφίων και επιλογής του καταλληλοτέρου προς διορισμόν, κατά τας διατάξεις του άρθρ. 24 του Νόμ. 1811/1951, υπάγεται δε ούτος εις την πειθαρχικήν εξουσίαν του Εποπτικού Συμβουλίου συμφώνως προς τας διατάξεις του άρθρ. 22 του Ν.Δ. 3758/1957. 4.Αι αποδοχαί του Ελεγκτού είναι ίσαι προς τας υπ' αυτού κατεχομένου εκάστοτε βαθμού τοιαύτας των ομοιοβάθμων του διοικητικών υπαλλήλων του Εθνικού Οργανισμού Καπνού και παρέχονται αυτώ άπαντα τα επιδόματα, αποζημιώσεις εκτός έδρας, έξοδα κινήσεως κλπ. τα καταβαλλόμενα εις τους υπαλλήλους του αυτού Οργανισμού. Άρθρ.2.-Καταργείται το υπ' αριθ. 241/17.4.63 Β.Δ/μα «περί προσόντων, αποδοχών, εξόδων κινήσεως κλπ. του παρά τω Εποπτικώ Συμβουλίω του Εθν. Οργανισμού Καπνού Ελεγκτού». Εις τον αυτόν επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 16.Ι.β.18 Καπνικοί Οργανισμοί